**Vinterskydning 2022/2023**

Idrættens Hus

Brøndby Stadion 20

DK – 2605 Brøndby

Tlf.: +45 43 26 27 28

Hjemmeside: www.bueskydningdanmark.dk

E-mail: info@bueskydningdanmark.dk

Bueskydning Danmark (BD) inviterer herved til Vinterskydning for sæsonen 2022/2023.

Det afholdes som korrespondanceskydning over 8 indendørs runder på 18 m i henhold til BD’s lovkompleks § 2.3. Turneringen afholdes på 18/12/8 m med 40 cm ansigter. Alle godkendte ansigter må bruges. Der skydes 2x30 pile med 6 prøve pile på første runde. Af de 8 runder er de 6 bedste tællende til det samlede resultat.

*Som vedtaget på bestyrelsesmøde d. 15. september 2013 kræves der fremover minimum 80 deltagere til hhv. vinter og sommerskydning ved afslutningen af 2. runde. Ved et mindre antal vil turneringen blive gennemført - men UDEN præmier – og der vil derfor naturligvis heller ikke blive udsendt opkrævninger til klubberne.*

Konkurrencen udskrives for alle divisioner og klasser – individuelle såvel som hold. Vi forbeholder os retten til at slå klasser sammen - afhængigt af tilmeldingerne (se nedenfor). Med hensyn til Holdskydning bliver der ikke opkrævet gebyr for dette – Af samme grund udsendes der heller ikke præmier – men i stedet udsendes et diplom til klubben. Holdene dannes for hver 3 skytter, der deltager i samme aldersklasse og skyder i samme division. Er der mere end et hold fra samme forening i samme klasse, udgøres hold 1’s score af de 3 skytter, der har opnået højeste score i den enkelte runde, hold 2’s score udgøres af de skytter, der har opnået 4. til 6. bedste resultat etc. Således sammensættes hold efter hver runde afhængig af resultaterne. Holdkonkurrencen afholdes i fire divisioner – barbue, langbue, recurve og compound, såfremt der er mere end 3 hold.

Der oprettes hold i følgende aldersklasser:

 1 – 50+ (Masters), Senior, U21 (Junior) og U18 (Kadet)

 2 – U16 (Aspirant) og U14 (Mini)

 3 – U12 (Mikro)

Sideløbende med ovennævnte turnering afholdes som tidligere en i øvrigt ens konkurrence for U14 og U12, men kun på 30 pile. De benævnes ½ U14 og ½ U12 og disse skytter kan ikke deltage i holdkonkurrencen. Man kan ikke deltage i U14 og ½ U14 eller U12 og ½ U12 samtidig. *Bemærk at en skytte kun må stille op i én aldersklasse – men skytten må godt deltage i flere buetyper.*

**BEMÆRK!!**

Da der er mulighed for at tilmelde sig i 108 klasser, vil vi, som de øvrige år, *såfremt der er under 3 skytter i en klasse,* lægge klasser sammen, således at der er mindst 3 skytter i hver klasse.

Det vil foregå efter følgende regler:

* For U12, U14 og U16:
	+ Først slås herre og damer sammen
	+ Herefter rykkes klasse 2 op til klasse 1
	+ Der vil ikke blive slået sammen på tværs af aldersklasser
* For 50+:
	+ Herrer og damer slås sammen
* For U18, U21:
	+ Der slås sammen på tværs af aldersklasser inden for samme køn og skydeklasse
	+ Herefter slås herrer og damer sammen
* Herefter rykkes klasse 2 op til klasse 1, hvorefter klasse 1 rykkes op til Elite

Skydesedler skal underskrives af skytte, markør og den, der har revideret sammentællingen. Underskrifterne er samtidig bekræftelse på, at skydningen er gennemført i overensstemmelse med skydereglerne i BD’s lovkompleks. *Klubberne skal opbevare skydesedlerne indtil 12. juni 2023~~2~~.*

Al indberetning af skyderesultater foretages af de enkelte klubber direkte via internettet – på [www.vinterskydning.dk](http://www.vinterskydning.dk) - *Resultater kan ikke indberettes på anden vis.*

Resultatlisterne opdateres automatisk med de seneste indberetninger. Bemærk, at da den enkelte klub løbende kan redigere i egne indberetninger indtil rundens udløb, kan resultaterne ændres undervejs.

Vigtigt: Adgangen til den løbende redigering betyder ikke, at en runde må skydes om, når den først er skudt én gang. Adgangen er for tilføjelser af nye resultater fra andre deltagere samt evt. fejlrettelser af allerede indtastede resultater for den aktuelle runde. Det er den enkelte klubs ansvar at indberette resultater korrekt og til tiden. Adgang til indberetning af resultater for en runde lukker automatisk ved udløb af dennes periode.

**Tilmelding**

Den enkelte klub benytter blot den allerede tildelte adgangskode, som anvendes til adgang til oprettelse af deltagere samt indberetning af resultater. Man skal således ikke sende nogen særskilt meddelelse til BD om sin deltagelse, men blot begynde at oprette deltagere, hvis dette ønskes.

Den enkelte klub redigerer sin deltagerliste under menupunktet ”Deltagerliste”. Deltagere skal oprettes senest inden udløb af runde 2. Herefter er adgang til oprettelse/fjernelse af deltagere automatisk spærret. Deltagere som findes på den enkelte klubs deltagerliste efter udløb af runde 2, betragtes som endeligt tilmeldt.

*For at kunne deltage fra runde 1* ***skal*** *tilmelding og skydning ske senest den 27. oktober.*

*Til- og framelding er mulig til og med 2. runde (10. november 2023~~2~~).* Derefter er turneringen lukket, og der udsendes opkrævninger til klubberne.

Husk at tilmelding skal ske i de rigtige klasser. Skytter - der skifter klasse fra 2023 – *kan* stille op i en klasse over allerede nu.

|  |  |
| --- | --- |
| **Betegnelse** |  **Årgang (det år man fylder)** |
| 50+~~O50~~ (Masters) |  - 1972 (50) |
|  Senior |  1972 - 2000 (21-49) |
|  U21 (Junior) |  2002 - 2004 (18-19-20) |
|  U18 (Kadet) |  2005 - 2006 (16-17) |
| U16 (Aspirant) |  2007 - 2008 (14-15) |
| U14 (Mini) |  2009 - 2010 (12-13) |
| U 12 (Micro) |  2011 - (-11) |

**Følgende skydeklasser anvendes for de enkelte aldersklasser – kun recurve og compound**

**Jf. §6.5.2.3 anvendes bueklasser ikke for bar- og langbuer:**

|  |  |  |  |
| --- | --- | --- | --- |
|  | **Elite** | **Klasse 1** | **Klasse 2** |
| U12 (Mikro) |  | X | X |
| U14 (Mini) |  | X | X |
| U16 (Aspirant) |  | X | X |
| U18 (Kadet) | X | X | X |
| U21 (Junior) | X | X | x |
| Senior | X | X | X |
| ~~O~~50+ (Masters) |  | X |  |

**6.5.7.2.3**

**Point**

|  |  |  |
| --- | --- | --- |
|  | Recurve | Compound |
| 600 runde, 18m og 25m(12m / 8m og 15m / 10m) | 600 runde, 18m og 25m(12m / 8m og 15m / 10m) |
| Elite | 560 | 580 |
| 1 | 515 | 550 |

Priser: ~~O~~50+, Senior og U21 50 kr., U18 35 kr.

 U16, U14 og U12 25 kr.

Betaling: Der bliver udsendt faktura til klubben efter 2. runde.

**Der skydes i følgende perioder, alle gående fra fredag til torsdag i minimum 2 uger:**

1. runde 14.10 – 27.10

2. runde 28.10 – 10.11

3. runde 11.11 – 24.11

4. runde 25.11 – 08.12

5. runde 09.12 – 12.01

6. runde 13.01 – 26.01

7. runde 27.01 – 16.02

8. runde 17.02 – 02.03

***Slutdatoen er allersidste indrapporteringsdag for jeres skyderesultater.***

***Er der spørgsmål så kontakt BD via e-mail på*** ***vs@vinterskydning.dk***

Al kommunikation foregår som udgangspunkt pr. e-mail. Løbende resultater kan ses på

[www.vinterskydning.dk](http://www.vinterskydning.dk)

Præmier og diplomer til hold vil blive sendt til klubberne efter konkurrencens afslutning. *For at kunne modtage præmie, skal man have deltaget i min. 6 runder.*

Med venlig hilsen

Bueskydning Danmark